Hotel bohužiaľ nemôžem zo žiadneho hľadiska hodnotiť kladne. Jediné, čo by sa dalo považovať za menšie plus je lokalita hotela. Ale inak, pri príchode na hotel sa vyžaduje záloha 1000,- korún (40€), čo by úplne postačilo spomenúť v podmienkach, aby človek nebol prekvapený, ale pripravený. Čo sa týka samotnej izby, bola smerovaná ku ceste, takže neustály ruch z ulice. Za prechádzajúce autá a rušných ľudí samozrejme hotel nemôže, ale za okná, ktoré sa nedajú poriadne zatvoriť a aspoň tak utlmiť hluk už áno. Taktiež by som určite vyriešila vedľajší vchod, kde pokiaľ sa dvere nezatvoria potichu, tak poriadne tresknú a nie je to zrovna najpríjemnejšie v noci o 3. Za veľké mínus považujem riešenie kúpeľne, stačilo by naozaj pridať niečo, čo by zabránilo vode vytekať zo sprchy. Takto bola po sprche voda po celej zemi kúpeľne. A taká drobnosť nakoniec, keď uvádzam do popisu, že je k dispozícii TV, tak by mala aj fungovať a nie písať slabý signál. Neprišli sme sa samozrejme vykempiť na izbu a sledovať programy, ale buď ju uvediem a je funkčná alebo ju neuvádzam a na pokoj len nepostavím. A internet? Keď sa rozhodol, že zrovna nemá náladu, tak bol nedostupný. Takže čo sa týka signálu, nespoliehať sa naň.